Άκου τη φωνή μου, τα λόγια μου.
Μετάφραση: Alex Suri GR (01/09/2025) ..: Movies by Alex Suri GR :..
ΦΕΡ' ΤΗ ΣΕ ΜΕΝΑ
Έλα σε μένα.
Πρέπει να σ' έχω.
Θα γίνεις δική μου.
Μάρα;
Μάρα.
Συγγνώμη γι' αυτό.
Σου έβαλα λίγο παραπάνω.
Φαίνεται πως το χρειάζεσαι.
Ευχαριστώ, Ραζ. Με ξέρεις τόσο καλά.
Σωστά. Γι' αυτό ξέρω πως κάτι έχεις σήμερα.
- Τόσο προφανές είναι; - Τόσο προφανές.
Πάω για διάλειμμα. Θες να μου κάνεις παρέα;
Να μου πεις τον πόνο σου;
Πώς θα μπορούσα ν' αρνηθώ σε μια τέτοια πρόσκληση;
Θα λείψω για 15 λεπτά.
Μετά από σένα.
Λοιπόν, τι σε απασχολεί;
Εξομολογήσου τις αμαρτίες σου.
- Δεν έχω αμαρτίες να εξομολογηθώ. - Τι βαρετό.
Απλώς νιώθω... εξαντλημένη τελευταία.
Δεν κοιμάσαι;
Όχι, αυτό είναι το πρόβλημα. Κοιμάμαι.
Άρα δεν σε κρατάει κανείς ξύπνια;
Και γιατί θες να μάθεις εσύ γι' αυτό;
- Ζηλεύεις; - Όχι.
Όχι, απλώς σε ξέρω τόσο καιρό και δεν σ' έχω δει ποτέ με κάποιον...
...ή έστω να αναφέρεις κανέναν στην καφετέρια.
Δεν έχει να κάνει με άντρα.
Εξάλλου, δεν έχω χρόνο για έρωτες.
Ποιος μίλησε για έρωτα;
Ίσως απλά χρειάζεσαι λίγο...
- Θα σταματήσεις; - Εντάξει. Τι είναι τότε;
Δεν είναι τίποτα.
Είναι χαζό.
Τώρα πρέπει να μου πεις.
Καλά.
Βλέπω συνέχεια ένα όνειρο. Ξανά και ξανά, κάθε βράδυ.
Αυτό είναι όλο; Ονειρεύεσαι κάποιον;
Ναι... όχι.
Όχι ακριβώς.
Κάποιον... ή κάτι.
Πάντα ξυπνάω ακριβώς τη στιγμή που πάει να αποκαλυφθεί.
Είναι τρομακτικό.
Ακούγεται σαν υπνική παράλυση.
Απλώς νιώθω ότι είναι κάτι παραπάνω από ένας εφιάλτης.
Πόσο ανοιχτόμυαλη είσαι;
Για λέγε.
Δεν ξέρω πολλά για τα όνειρα ή πώς ν' αρχίσω να τα ερμηνεύω...
...αλλά ξέρω κάποια που ξέρει.
Ίσως μπορεί να βοηθήσει.
Νομίζω ότι πρέπει να μιλήσετε.
- Δεν ξέρω... - Μπορεί να φαντάζεσαι...
...καμιά ψωνισμένη χίπισσα με κρυστάλλους.
Αλλά σε διαβεβαιώ, αν και είναι εκκεντρική...
...είναι ακαδημαϊκός και πολύ επαγγελματίας.
Δεν είσαι ο εαυτός σου τελευταία.
Και θέλω πίσω τη σπιρτόζα Μάρα, όχι το αφηρημένο ζόμπι.
Δεν νομίζω.
Κανονίστηκε. Θα τη φέρω σπίτι σου απόψε.
- Περίμενε... - Όλα θα πάνε καλά.
Εμπιστεύσου τον παλιόφιλό σου, τον Ραζ. Άσ' το πάνω μου. Αυτό θα βοηθήσει.
Μάλλον θα το κάνουμε, τελικά.
Ναι. Στις 8:00 ακριβώς.
Και αφού κανονίστηκε αυτό, καλύτερα να γυρίσω στη δουλειά.
Ξέρεις, τόσο καιρό που γνωριζόμαστε, ποτέ δεν μου την έπεσες.
Όχι ότι θέλω να χαλάσω τη φιλία μας, που σίγουρα θα τη χάλαγε...
...κι όμως, να που έρχεσαι να με σώσεις.
Ζω μόνο για να υπηρετώ. Αλλά δεν είσαι για μένα.
Τα λέμε απόψε.
Σε βλέπει.
Συγγνώμη;
Σε βλέπει.
Δεν μπορώ να σας βοηθήσω, κύριε.
Διέταξε "Φέρ' την σε μένα".
Διέταξε "Φέρ' την σε μένα"!
Μείνε μακριά, αλλιώς θα καλέσω την αστυνομία!
Διέταξε "Φέρ' την σε μένα"! Φέρ' την σε μένα!
Φέρ' την σε μένα! Φέρ' την σε μένα!
- Γεια. - Άνοιξέ μας. Είμαστε απ' έξω.
Φτάσατε ήδη; Δεν σας πήρα χαμπάρι.
Είδες κανέναν άστεγο εκεί έξω;
Όχι. Δεν είναι κανείς εδώ. Μόνο εμείς.
Περίεργο. Θα σου πω σε λίγο. Σας ανοίγω.
Φέρ' την σε μένα!
Ραζ;
Ο ένας και μοναδικός. Φτάσαμε.
Ωραία. Δώσε μου ένα λεπτό. Σας ανοίγω.
Και ξεκινάμε.
Γεια.
Ήρθαμε σε κακή στιγμή; Είπαμε στις οκτώ.
Όχι, όλα κομπλέ. Αγνόησέ με και έλα μέσα.
Μάρα, να σου συστήσω την κυρία Άμπιγκεϊλ Φερθ.
Υπάρχει κάποιο πρόβλημα;
- Όχι, κανένα πρόβλημα... - Δισταγμός ίσως;
Με πήρε ο ύπνος. Με ξυπνήσατε, αυτό είναι όλο.
Άρχισες χωρίς εμάς.
- Όχι, απλώς... - Σε πειράζω, γλυκιά μου.
- Μάρα, σωστά; - Αυτή είμαι.
Περάστε μέσα, κυρία Φερθ.
- Σε παρακαλώ, λέγε με Άμπιγκεϊλ. - Έγινε. Ελάτε μέσα.
- Σαν στο σπίτι σου, Άμπιγκεϊλ. - Ευχαριστώ.
Ραζιήλ, γιατί δεν μας φτιάχνεις ένα τσάι;
- Τσάι; Ήλπιζα για καμιά μπίρα. - Πήρα μερικές νωρίτερα.
Το τσάι είναι μια χαρά.
Και κάνε μου τη χάρη, Ραζιήλ, φτιάξ' το όπως μ' αρέσει.
Ορίστε.
Δεν αστειευόσουν που είπες ότι είναι λίγο εκκεντρική.
Δεν θα μου κοστίσει μια περιουσία, έτσι;
Χαλάρωσε. Είναι ακίνδυνη, και όχι.
Τι κάνει;
Εξαγνίζω το δωμάτιο.
Μυρίζει ωραία.
Το εξαγνίζεις από τι;
Από κάθε λογής κακά πράγματα.
Συναισθήματα, ενέργειες, αναμνήσεις.
Ορίστε.
Λοιπόν, αγαπητή μου Μάρα, έλα πες μου για τα όνειρά σου.
Ευχαριστώ.
- Ευχαριστώ. - Παρακαλώ.
Καλό είναι.
Ο Ραζιήλ μου είπε λίγα πράγματα για το πρόβλημά σου...
...αλλά θέλω να τ' ακούσω από σένα.
Ξάπλωσε.
Έτσι μπράβο.
Μου φαίνεται ανόητο.
Το ξέρω. Σαν να πήγες σε ψυχολόγο, ε;
Ακριβώς.
Δεν θα κάνουμε κάτι τέτοιο απόψε.
Απλώς βρίσκω πως το να ξαπλώνεις σε χαλαρώνει,
σε κάνει να ανοίγεσαι περισσότερο από το να κάθεσαι σκυφτός
και μαζεμένος σε μια καρέκλα.
- Νιώθεις χαλαρή; - Πολύ.
Τότε ας αρχίσουμε.
Άρχισε πριν από λίγο καιρό.
Νιώθω να παρασύρομαι στο σκοτάδι...
...σ' ένα κενό, σ' ένα σκοτεινό μέρος.
Κάποιος είναι εκεί, με παρακολουθεί.
Τον βλέπω φευγαλέα...
...αλλά με καταπίνει το σκοτάδι του.
Μπορώ να τον νιώσω γύρω μου, από πάνω μου.
Μέσα σου;
Άμπιγκεϊλ.
Όχι, όχι μέσα μου.
Είναι τρομακτικό και δεν μπορώ να ξεφύγω.
Νιώθω την καυτή του ανάσα πάνω μου.
Και...
Και τι γίνεται μετά, Μάρα;
Και μετά...
Είσαι καλά;
Ναι.
Τελειώνει πάνω-κάτω με τον ίδιο τρόπο κάθε βράδυ,
αλλά κάθε φορά είναι λίγο πιο έντονο.
Και όταν ξυπνάς, είσαι εξαντλημένη;
Είμαι εντελώς εξουθενωμένη όλη μέρα.
Είναι λες και το όνειρο μου ρουφάει την ενέργεια.
Για την ακρίβεια, αυτό κάνει.
Τι εννοείς;
Όταν ονειρεύεσαι, όταν βλέπεις βαθιά όνειρα...
...η ονειρική κατάσταση είναι τόσο αληθινή όσο κι η πραγματικότητα όταν είμαστε ξύπνιοι.
Αν δεις ένα κουραστικό, έντονο όνειρο, συχνά ξυπνάς εξαντλημένος.
Ο νους δεν ξεχωρίζει την ονειρική κατάσταση απ' την πραγματική ζωή...
...γιατί η ονειρική κατάσταση είναι εξίσου αληθινή με την υπόλοιπη μέρα μας.
Μου θυμίζει ένα παραμύθι που λέγαμε μικροί,
ότι αν πεθάνεις στον ύπνο σου, πεθαίνεις στ' αλήθεια.
Δεν είναι πάντα παραμύθι.
Και πάλι, οι δύο κόσμοι δεν διαχωρίζονται.
Το όνειρο είναι τόσο αληθινό που το σώμα δεν ξέρει ότι είναι...
Απλώς ένα όνειρο.
Και σ' αυτό, αγαπητή μου, έχεις δίκιο.
Άρα, ξέρεις τι σημαίνουν τα όνειρά μου;
Πιστεύω ότι ξέρω τι πρέπει να κάνεις.
- Δηλαδή; - Να το δεις μέχρι το τέλος.
Δεν νομίζω ότι μπορώ να το κάνω αυτό.
Αλλά πρέπει.
Ο μόνος τρόπος να σταματήσεις αυτά τα όνειρα είναι να το δεις μέχρι τέλους.
Δεν ξέρω.
Κοίτα...
Θα είμαι εδώ να σε καθοδηγήσω, μαζί με τον Ραζιήλ.
Ραζιήλ, ψήνεσαι;
Θα είσαι μια χαρά.
Θα είναι απολύτως μια χαρά.
Δηλαδή, λες να αποκοιμηθώ τώρα;
Δεν περίμενα ότι θα το έκανα αυτό απόψε. Είναι όλα πολύ ξαφνικά.
Θα είμαστε εδώ να σε καθοδηγούμε σε κάθε βήμα.
Νιώθω ότι δεν έχω επιλογή.
Ανοησίες.
Είμαι μέσα.
Μπράβο κορίτσι μου. Σήκω.
Ραζιήλ, κάνε μου τη χάρη και φτιάξε μας κι άλλο τσάι.
Τώρα, πήγαινε να ετοιμαστείς για ύπνο, όπως κάνεις πάντα.
Πρέπει να ακολουθήσεις την ίδια ρουτίνα για να μη διαταράξεις αυτό που κάνουμε εδώ.
Άντε, πήγαινε.
Έτοιμη.
Καλύτερα να περιμένεις απ' έξω.
Φυσικά.
Λοιπόν, γλυκιά μου, βολέψου.
- Το έχεις ξανακάνει αυτό, υποθέτω; - Αμέτρητες φορές.
Χαλάρωσε.
Κλείσε τα μάτια σου και συγκεντρώσου μόνο στη φωνή μου, στα λόγια μου.
Άφησέ με να σε οδηγήσω στο κατώφλι των ονείρων.
Άκου τη φωνή μου, τα λόγια μου.
Μην αντιστέκεσαι. Απλά χαλάρωσε.
Άκου τη φωνή μου, τα λόγια μου.
Κοιμήθηκε;
Κοιμάται.
Μάρα.
Μη με φοβάσαι.
Θέλω απλώς να μιλήσουμε.
- Πρέπει να γυρίσω πίσω. - Μα μόλις ήρθες.
Μείνε.
Δεν μπορώ.
Πρέπει.
Και θα μείνεις.
Πρώτα, ας σε ντύσουμε για την περίσταση.
Εγκρίνεις;
Είναι πανέμορφο.
Φτιαγμένο για σένα και την ομορφιά σου.
Μάρα.
Κάθισε, χαλάρωσε, νιώσε άνετα.
Πρέπει να πεινάς.
Το ταξίδι σου πρέπει να σου άνοιξε την όρεξη.
Ό,τι επιθυμείς είναι δικό σου.
Όχι, ευχαριστώ.
Αυτά τα καλούδια δεν είναι του γούστου σου;
- Είναι όμορφο να τα βλέπεις... - Μα όχι να τα γευτείς.
Ίσως λίγο κρασί;
Διψάς;
Κάτι άλλο;
Οτιδήποτε για να κάνω την παραμονή σου εδώ ευχάριστη.
- Πολύ ευχάριστη. - Είμαι καλά.
Όπως θέλεις.
Σε περίμενα.
Μια ζωή, θα 'λεγε κανείς.
Με τράβηξε εδώ κάποιος. Εσύ.
Και επιτέλους, απάντησες στο κάλεσμά μου.
Έπρεπε, παρόλο που δεν καταλαβαίνω τίποτα απ' όλα αυτά.
Ένιωθα ότι δεν μπορούσα να σκεφτώ τίποτα άλλο.
Φοβόμουν, αλλά με ωθούσε η περιέργεια να μάθω περισσότερα.
Δεν υπάρχει τίποτα να φοβάσαι εδώ.
Απόλαυσε όλα όσα έχω να σου προσφέρω.
- Νομίζω ότι ξυπνάει. - Είναι πολύ νωρίς!
Μη βιάζεσαι. Ο χρόνος είναι σταματημένος εδώ.
Σύντομα, θα γίνουμε ένα.
Ένα;
Όταν αρχίσει το γεύμα.
Ηρέμησε, γλυκιά μου. Είμαστε εδώ για σένα.
Είσαι καλά;
Είμαι καλά.
Δεν είμαι σίγουρη τι συνέβη, όμως.
Ήσουν σε βαθιά ονειρική κατάσταση. Πες μου, τι είδες;
Προχώρησα παραπέρα από κάθε άλλη φορά.
Είδα κάποιον.
Με περίμενε.
Αυτό είναι ένα μεγάλο βήμα.
Και θα προχωρήσουμε ακόμα παραπέρα την επόμενη φορά.
- Την επόμενη φορά; - Ξεκουράσου.
Θα συνεχίσουμε αύριο βράδυ.
Μπορώ να μείνω απόψε, αν χρειαστείς κάτι.
Θα είμαι μια χαρά.
Νομίζω ότι είναι καλύτερα να την αφήσουμε να ξεκουραστεί.
Έλα, Ραζιήλ. Πήγαινέ με σπίτι.
Ευχαριστώ που με βοηθάς.
Δεν χρειάζεται να με ευχαριστείς. Αυτή είναι η δουλειά μου.
Τώρα ξεκουράσου. Θα φύγουμε μόνοι μας.
Του αρέσει.
Την θέλει.
Ωραία.
Το χθεσινό βράδυ ήταν φοβερό.
Ήταν κάθε άλλο παρά φοβερό.
Γιατί δεν μπορώ να βλέπω όνειρα σαν φυσιολογικός άνθρωπος;
Εννοώ, θα άντεχα να είμαι γυμνή μέσα στον κόσμο.
Η Άμπιγκεϊλ είπε ότι έκανες τεράστια πρόοδο.
Ναι, πήγα πιο βαθιά,
αλλά είναι ακόμα πιο μπερδεμένο και τρομακτικό από πριν.
Άρα, πιάνει.
Πρέπει να το δεις μέχρι το τέλος.
Δεν θα το έλεγες αυτό αν το ζούσες εσύ...
- Το καταλαβαίνω, αλλά αν... - Αρχίζεις να μιλάς σαν κι αυτήν.
Από πού τη γνωρίζεις;
- Ποια; Την Άμπιγκεϊλ; - Ναι.
Την ξέρω από παλιά.
Απ' την καφετέρια. Όπως γνωριστήκαμε κι εμείς.
- Και αυτό την κάνει ειδική... - Κοίτα, νομίζω ότι είναι απίθανη γυναίκα.
Με βοήθησε με τους εφιάλτες μου. Και τώρα βοηθάει εσένα.
Σαν χάρη σε μένα.
- Σωστά, δεν ήθελα να... - Το ξέρω.
Υπάρχει και κάτι άλλο που δεν σου είπα.
Από χθες βράδυ;
Εσύ... εσύ άλλαξες.
Το ίδιο κι η Άμπιγκεϊλ.
Με κοιτούσατε από πάνω μου με κάτι απαίσιες φάτσες.
Καλά... θα μπορούσες να βρεις και καλύτερα, αλλά και χειρότερα.
Όχι, μιλάω σοβαρά.
Είσαι σίγουρη πως το όνειρό σου δεν μπλέχτηκε απλώς...
με τα γεγονότα και τα πρόσωπα της μέρας σου;
Μάλλον έχεις δίκιο.
Φυσικά κι έχω δίκιο.
- Και η Άμπιγκεϊλ τα ίδια θα έλεγε. - Είμαι σίγουρη γι' αυτό.
Έι, Ραζ! Έλα να βοηθήσεις πίσω!
Πρέπει να φύγω. Τα λέμε το βράδυ;
Στις οκτώ ακριβώς.
Λες να καταφέρει να ξεπεράσει το φράγμα απόψε;
Πρέπει.
- Ξεκινάμε τώρα; - Φυσικά, γλυκιά μου.
- Θα είμαι έξω. - Μείνε.
Αν το θέλει.
Ωραία, γλυκιά μου. Ξάπλωσε.
Χαλάρωσε.
Και συγκεντρώσου στη φωνή μου, στα λόγια μου.
Κλείσε τα μάτια σου.
Άφησέ με να σε οδηγήσω στην ονειρική σου κατάσταση.
Άκου μόνο τη φωνή μου, τα λόγια μου.
Μην ανησυχείς, δεν θα χρειαστεί να το ξανακάνεις αυτό μετά από απόψε.
- Τι της λες; - Τίποτα.
Πρόσεχε μην της δηλητηριάσεις το όνειρο.
Είναι δική σου, αφέντη μου!
Είναι εκεί.
Γύρισες.
Έπρεπε.
Άρα, καταλαβαίνεις ότι δεν είχες επιλογή.
Δεν είχα;
Αυτή είναι η μοίρα σου. Αναπόφευκτη.
- Δηλαδή δεν υπάρχει γυρισμός τώρα; - Είναι μάταιο.
Τότε ας απολαύσουμε τον χρόνο μας μαζί.
Κάθισε.
Κάτι είναι διαφορετικό πάνω σου.
Κάτι που δεν σου αρέσει;
Στη φωνή σου υπάρχει μια βιασύνη που δεν τη θυμάμαι από πριν.
Βιασύνης;
Ίσως νιώθω ότι ο χρόνος μας μαζί φτάνει στο αποκορύφωμά του.
Νόμιζα ότι ο χρόνος εδώ είχε σταματήσει.
Ή ίσως η υπομονή μου εξαντλείται με την αυθάδειά σου!
- Τρώει τώρα; - Όχι. Κάτι πάει στραβά.
Του αντιστέκεται.
- Να τη σκοτώσουμε τώρα; - Όχι, όχι, όχι.
Ο αφέντης είναι απλώς ανυπόμονος. Ας το απολαύσει.
Ζητώ συγγνώμη που σε αναστάτωσα.
Απλώς νόμιζα ότι είχαμε όλο τον χρόνο εδώ.
Εγώ πρέπει να ζητήσω συγγνώμη.
Η ανυπομονησία μου για ό,τι πρόκειται να συμβεί...
- ...έχει σημαδέψει τη νύχτα. - Και τι θα συμβεί;
Μια ένωση, που θα απαντήσει στις ερωτήσεις σου...
...και θα κορέσει τη δική μου λαχτάρα.
- Άρα, γι' αυτό πρόκειται; - Γι' αυτό;
Για την ένωσή μας. Ψάχνεις μια νύφη, ένα ταίρι.
Γλυκό μου κορίτσι. Δεν ψάχνω ταίρι.
Τι ψάχνεις τότε;
Κατανάλωση!
Ήρθε η ώρα.
Ξέρεις τι πρέπει να γίνει. Πήγαινε να φέρεις τη λεπίδα.
Περίμενε, τι πρέπει να γίνει;
- Ηρέμησε. - Περίμενε, τι πρέπει να γίνει;
- Τι συμβαίνει; - Όλα καλά. Τελείωσε τώρα.
Μπορώ να σε διαβεβαιώσω ότι κάθε άλλο παρά τελείωσε.
Θα 'πρεπε να είσαι στο κρεβάτι σου. Δεν το είδες μέχρι το τέλος.
- Όχι, άσε με! - Του σπαταλάς τον χρόνο!
- Ποιανού τον χρόνο; - Ραζιήλ, πήγαινέ την πίσω στο κρεβάτι.
Όχι, τι συμβαίνει;
Όλα καλά. Μάρα, πρέπει να γυρίσεις στο κρεβάτι.
Ναι, άκου τον Ραζιήλ, γλυκιά μου.
Πρέπει να συνεχίσεις το όνειρό σου.
Φαίνεται να σ' ενδιαφέρει το όνειρό μου περισσότερο απ' ό,τι θα έπρεπε.
Επειδή θέλω να σε βοηθήσω, γλυκιά μου, να σε καθοδηγήσω στην ονειρική κατάσταση...
...ώστε να το δεις μέχρι το τέλος.
Και μπορώ να το κάνω αυτό μόνο αν... αποκοιμηθείς επιτέλους!
Άσε με!
Έπρεπε να της δώσεις παραπάνω.
- Συγγνώμη, νόμιζα ότι της έδωσα. - Περίμενε; Παραπάνω τι;
Ένα απλό ναρκωτικό, γλυκιά μου, για να σε επιβραδύνει να σε βοηθήσει στην πορεία.
Η ώρα πλησιάζει. Η πραγματικότητα και η ονειρική κατάσταση συγχωνεύονται.
Γι' αυτό ήταν τόσο σημαντικό να πιεις το τσάι σου.
Ραζιήλ, γιατί δεν μας φτιάχνεις ένα τσάι;
Και κάνε μου τη χάρη, Ραζιήλ, φτιάξ' το όπως μ' αρέσει.
Το περίμενα αυτό όλη μέρα.
Το απολαμβάνεις υπερβολικά.
Εσύ;
Συγγνώμη.
Οι συγγνώμες σε αυτό το σημείο είναι τόσο γελοίες.
Δε γίνεται να μη σε συμπαθήσει.
Μα στο τέλος, απλώς εκτελεί τις εντολές της μητέρας...
...και του πατέρα του.
Φέρ' την σε μένα.
- Γίνεται ανυπόμονος! - Ραζ;
Σε θέλει!
Φέρ' την σε μένα.
Φτάνει πια!
Δείξε σ' αυτή την τσούλα ποιος πραγματικά είσαι!
Φέρτε την σε μένα!
Καλά ξυπνητούρια, ομορφούλα.
Θα έπρεπε να ξεκουράζεσαι.
Πώς να ξεκουραστώ μετά από όλα αυτά;
Α, μωρέ...Μήπως θες ένα παραμυθάκι για να κοιμηθείς;
Μια φορά κι έναν καιρό, ήταν μια γυναίκα...
...που δεν ήθελε τίποτα περισσότερο από το δικό της παιδί.
Φυσικά, από μια σκληρή ειρωνεία της μοίρας...
...δεν μπορούσε να συλλάβει, όσο σκληρά κι αν προσπαθούσε.
Προσευχόταν, παρακαλούσε, τίποτα.
Μόνο αυτό ονειρευόταν.
Και τότε μια μέρα, το όνειρό της εισακούστηκε.
Το όνειρό σου.
Ο αφέντης μου άκουσε το κλάμα μου...
...μέσα στο σκοτάδι του ονειρικού κόσμου.
Έδειξε οίκτο για την ταλαιπωρημένη μου ψυχή.
Απάντησε στις προσευχές μου. Έκανε το όνειρό μου πραγματικότητα.
Μου έδωσε τον σπόρο του.
Έναν γιο για μένα, και το δοχείο του για τον κόσμο μας.
Το ξέρω, για κάποιους είναι τερατούργημα...
...αλλά για μια στοργική μητέρα, δεν είναι τίποτα λιγότερο από ένα θαύμα.
Είναι έτοιμο, μητέρα.
Γλυκό μου αγόρι, που φροντίζεις όλες τις ανάγκες της μητέρας σου.
Όλες.
Και το να μου κάνεις αυτό είναι μέρος των αναγκών σου;
Είναι το τίμημα που πληρώνω για τον γιο μου.
Να ταΐζω τον αφέντη μου.
Βλέπει μέσα απ' τον Ραζιήλ. Διαλέγει το γεύμα του μέσα απ' αυτόν.
Οι γυναίκες του, όσο πιο όμορφες τόσο καλύτερα.
Αυτές οι πόρνες... όλες ίδιες.
Είναι χαρά και τιμή μου να του τις προσφέρω.
Οδηγείς τα πρόβατα στη σφαγή;
Το ξέρω, ήμουν σκληρή μαζί σου.
Είπα πράγματα που δεν έπρεπε.
Αλλά πρέπει να ομολογήσω, θα χαρώ...
...στη σκέψη ότι θα σε τεμαχίσουν...
...και θα σου ρουφήξουν τη σάρκα από τα κόκαλα.
Απλά σκάσε και τελείωνε!
Καλά!
Ας το χρησιμοποιήσουμε αυτό.
Άνοιξε με το ζόρι το στόμα της μικρής σκύλας.
Άκου τη φωνή μου, τα λόγια μου!
Όνειρα γλυκά.
Δεν θα αργήσει τώρα. Φέρε το μαχαίρι και ετοιμάσου.
Μάρα!
Το μόνο που μπορεί να γλυκάνει τον πόνο της φυγής σου...
- ...είναι η εικόνα της επιστροφής σου. - Τέλος οι αποδράσεις.
Είμαι εδώ για να το δω μέχρι τέλους.
Άρα, αποδέχτηκες τη μοίρα σου.
Δεν μπορούσα να μείνω μακριά.
Έχω τις δικές μου ορμές να ικανοποιήσω τώρα.
Σε ποθώ περισσότερο από οποιαδήποτε άλλη.
Τότε θα με έχεις.
Υποκύπτει.
Θα σου χαρίσω αυτό, την τελευταία σου ηδονή.
Θα ανταμειφθούμε.
Εσύ είσαι η μόνη ανταμοιβή που ήθελα ποτέ, πανέμορφο αγόρι μου.
Επιτέλους, είναι όλα για σένα, αφέντη μου!
Ξεκοίλιασε την πόρνη και φάε, αγάπη μου.
Την απολαμβάνει πάρα πολύ.
Ήρθε η στιγμή για το μαχαίρι. Πάρε τη θέση σου.
- Το δέρμα είναι τόσο απαλό. - Ανόητο αγόρι.
Σχεδόν έφτασε η ώρα.
Είναι τιμή σου να πεθάνεις απ' το χέρι μου.
Τώρα, γιε μου, δώσ' την στον αφέντη σου!
- Κάν' το! Τι σου συμβαίνει; - Δεν μπορώ!
Τι μαγεία είναι αυτή;
Δεν αναγνωρίζεις το είδος μου.
Νόμιζα ότι με είχες καταλάβει
όταν είπες ότι δεν ήμουν σαν τις άλλες.
Σίγουρα δεν είμαι.
- Το νιώθω τώρα. - Σωστά. Μια Δαιμονοφάγος.
Νόμιζα ότι το είδος σου είχε εκλείψει εδώ και καιρό.
Έκανες λάθος, γιατί μία στέκεται μπροστά σου τώρα.
Έψαχνα το είδος σου παντού, μέσα από το ονειρικό βασίλειο...
...ψάχνοντας για στοιχεία, βρίσκοντας υπηρέτες...
...αφήνοντας τα ψίχουλά μου, στήνοντας τις δικές μου παγίδες.
Το ήξερα όταν συνάντησα το δοχείο σου, τον Ραζιήλ...
...ότι προστάτευε κάτι σκοτεινό, αρχαίο... εσένα.
Αλλά δεν περίμενα τη γριά υπηρέτριά σου, όμως.
Έκανε τα πάντα πιο περίπλοκα απ' ό,τι χρειαζόταν.
Αρκετά με τις προσβολές.
Δεν είσαι ο μόνος που του αρέσει να παίζει με το φαγητό του.
Τελείωνέ το.
Δεν είσαι σε θέση να έχεις απαιτήσεις.
Τώρα μπορείς να ενωθείς με τα αμέτρητα θύματά σου,
καταβροχθισμένος σαν κρέας.
Μπορείς να πεθάνεις μ' αυτή την τιμή.
Ας γίνει έτσι.
Όχι! Δεν καταλαβαίνω!
Γλυκό μου αγόρι...
Η μαμά θα σε σώσει. Θα το πληρώσει αυτή η σκύλα.
Όχι, δεν μπορεί να συμβαίνει αυτό!
Κι όμως... Ο αφέντης σου δεν υπάρχει πια.
Πρέπει να σ' ευχαριστήσω που μας έφερες κοντά.
Ήταν... πεντανόστιμος.
Τι έκανες, μωρή σκύλα;
- Απλώς ό,τι κάνω εδώ και αιώνες. - Ραζιήλ; Ραζιήλ...
Μίλα μου. Ραζιήλ, απάντησέ μου, σε διατάζω!
Σκάσε, γριά! Δεν έχεις καμία εξουσία πάνω του πια.
- Υπηρετεί νέο αφέντη τώρα. - Όχι. Όχι, όχι!
Άσε το γιο μου! Ελευθέρωσέ τον!
Είσαι σίγουρη ότι θέλεις να το κάνω αυτό;
Θα το κάνεις
Ό,τι κι αν είσαι, θα φροντίσω η ψυχή σου να πληρώσει γι' αυτό!
Ανόητη γριά.
Καλύτερα να πάψεις να ασχολείσαι με το τι είμαι...
...και ν' αρχίσεις να σκέφτεσαι τι έχω κάνει.
Να σκέφτεσαι τι έκανε αυτή η μικρή, απλή πόρνη...
...στον πανίσχυρο αφέντη σου.
Κι αν μπόρεσα να του το κάνω αυτό, φαντάσου τι έχω φυλάξει για σένα.
Το σκέφτεσαι;
Ακόμα καλύτερα, γιατί δεν το ανακαλύπτουμε μαζί;
Ραζιήλ.
Φέρ' την σε μένα.
Όχι!
Όχι! Όχι!
Μετάφραση: Alex Suri GR (01/09/2025) ..: Movies by Alex Suri GR :..